Hof sê verkiesing op Potch nie vry | Die Vryburger
Hof sê verkiesing op Potch nie vry
December 1, 2015 - Nuus - 1 comment
Die howe het ten minste baie werk soos wat ieder en 'n elk hulle besig hou. In 'n uitspraak in die konstitusionele hof het 'n volbank van 11 regters eenparig beslis dat die Pochefstroom tussenverkiesing in 2013 wat deur ANC-raadslede gewen is, was nie "vry en regverdig nie."
Gevolglik moet 'n herverkiesing plaasvind.
Agt onafhanklike kandidate, wat aan geen politieke party behoort nie, het by die hof gekla oor 'n reeks onreëlmatighede tydens die Tlokwe- munisipale verkiesing tussen Augustus en Desember 2013.
Een van die klagtes was dat daar baie meer nuwe stemgeregtigdes in die Tlokwe-streek geregistreer is as wat moontlik is.
Die eerste drie kandidate was voorheen in die ANC, maar het hul party ná 'n twis verlaat.
Al die kandidate het hulself beskryf as "onafhanklike kandidate verenig teen korrupsie".
Die Onafhanklike Verkiesingskommissie (OVK) is van nou af verplig om te verseker dat elke stemgeregtigde wel woon in die distrik waarin die persoon stem, het waarnemende regter Malcolm Wallis, wat die uitspraak geskryf het, beveel.
Wallis het ook beveel dat alle kandidate in munisipale verkiesings, op die datum waarop hulle gesertifiseer is, 'n kopie van die kieserslys moet kry.
Die adresse van stemgeregtigdes moet op die kieserslys aangedui word.
Die OVK moet die applikante se regskoste betaal.
Waarnemers wil weet wat gebeur nou t.o.v. die gelde wat ontvang en spandeer is asook van besluite en administratiewe besluite.
One thought on "Hof sê verkiesing op Potch nie vry"
adrian December 1, 2015 at 6:21 am
Die anc bly maar n klomp skelms ovk onder hulle vlerk. Volgende jaar se verkiesimg gaan n ramp wees aangesien sadtu in die ovk ingesluit word met zuma se pel in beheer. Ovk moet totaal onafhanklik wees met n oud regter in beheer. Mense wat niks met politiek te doen het nie moet vir hulle werk